[bookmark: _GoBack]

Arweiniad Ychwanegol
Tasg 1 - Adrannau 2 a 6  
Yr Adolygiad Datblygiadol
Canllaw Cyffredinol
Mae Adran 2 ac Adran 6 angen cyfeiriadau / tystiolaeth academaidd.   Gwnewch yn siŵr eich bod yn ystyried marc y maen prawf i Dasg 1 a'r deilliannau dysgu yn Atodiad 7 o'r llawlyfr wrth ateb y cwestiwn yma.  
Adran 2
Sicrhewch eich bod yn ateb holl agweddau'r cwestiwn yn llawn ac yn glir, gan nodi eich anghenion dysgu o ran y tri deilliant dysgu.   
Rhaid i bob un o'r tri deilliant dysgu fod yn gysylltiedig ag angen i ddatblygu yn y dyfodol.   Er enghraifft, gallai hyn fod drwy hyfforddiant, dysgu, gwaith ymchwil a defnyddio goruchwyliaeth ac ati.  Rhaid adnabod y rhain mewn perthynas â beth sydd angen i chi ei gyflawni gan gyfiawnhau pam fod angen i chi eu gwneud.  
Mae’r cwestiwn yn gofyn: 
Ar sail eich profiad yn ymarferol, nodwch a chyfiawnhewch eich anghenion dysgu cytunedig ar gyfer y deilliannau a ganlyn:   
1. Gwaith cydweithredol gyda defnyddwyr gwasanaeth a gofalwyr. Gweithio ar y cyd gyda gweithwyr proffesiynol eraill.   
2. Defnyddio dadansoddi mewn asesu i gyfarwyddo ymyrraeth. 
3. Ymyrraeth a defnyddio barn broffesiynol mewn sefyllfaoedd sy'n gynyddol gymhleth. 

Mae'r canllaw yn datgan: 
Dylid cwblhau'r rhan yma drwy roi ystyriaeth i'r gwaith yr ydych wedi ei wneud ers cymhwyso a'r trafodaethau gyda'ch mentor a goruchwyliwr/rheolwr llinell fel rhan o'ch Cynllun Ymarfer Unigol am y Tair Blynedd Gyntaf.   

Er enghraifft, gallech roi cyflwyniad byr i'r rhan yma gan ddefnyddio'r canllaw uchod o ran beth yr ydych wedi ei wneud hyd yma a beth sydd wedi ei drafod gyda'ch mentor/goruchwyliwr.  Er hynny, sicrhewch eich bod yn ateb y cwestiwn yn y bocs yn llawn o ran bob un o'r tri deilliant dysgu ac nid dim ond y canllaw.    








Adran 6

Dylai hwn fod â chysylltiad clir gydag adran 2 gan roi ystyriaeth i'r 'graddau mae'r anghenion dysgu' a nodwyd yn adran 2 'wedi eu cyflawni'. 

Dylech fyfyrio'n feirniadol ar y datblygiad ers cwblhau rhan 2 ar ddechrau'r rhaglen drwy'r hyfforddiant, dysgu, gwaith ymchwil a defnyddio goruchwyliaeth.    
Sicrhewch eich bod yn cynnwys model adlewyrchol yn adran 6 a bod cyfeiriad ar gyfer hyn.   
Roedd y cwestiwn yn gofyn i chi ystyried  'adborth gan ddefnyddwyr gwasanaeth a'r effaith cafodd hyn ar eich ymarfer', sicrhewch eich bod yn ateb yr agwedd yma o'r cwestiwn yn llawn.  Gallwch fyfyrio ar yr adborth llafar, llythyrau ac adborth swyddogol rydych wedi eu derbyn neu'r adborth yn yr arsylwi yn Adran 3.  Rhaid i hwn fod yn adborth gan ddefnyddwyr gwasanaeth.   
Gwnewch yn siŵr eich bod wedi nodi anghenion dysgu pellach  yn y cyfnod trawsnewid i ddod yn ymarferydd profiadol. 
Roedd Gweithdy 1 yn rhoi rhagor o arweiniad ac mae hwn ar gael ar Moodle.  


